અવધાનમાં અનેક વસ્તુઓને ગાણિતિક સૂત્રોમાં ફેરવીને સહેલાઇથી યાદ રાખી શકાય છે. તેમણે પ્રાચીન શ્લોક કે શાસ્ત્ર કંઠસ્થ કરી લીધાં છે. સ્મૃતિમાં ઊંડે તે સચવાયેલાં પડ્યાં છે. જ્યારે બીજી અનેક વસ્તુઓ પ્રાચીન ગણિતની પદ્ધતિથી યાદ રાખે છે. જેમાં તેઓ કોઇ પણ ૯ કે ૧૮અંકી સંખ્યા સાંભળીને યાદ રાખીને તે કલાક બે કલાકના સમય પછી યાદ કરીને બોલી શકે છે. કોઇ એક સંખ્યાના બીજી સંખ્યા સાથેના ગુણાકાર, ભાગાકાર કે સરવાળો કરીને આવેલા જવાબમાંથી ગમે તે ગુપ્ત રાખેલો અંક તેઓ થોડી સેકંડોમાં જ જણાવી શકે છે. તેઓ અંકસ્મૃતિ ઉપરાંત માળા મણકા શોધન, ગુપ્ત રકમ શોધન, શ્લોક કે ભાષાસ્મૃતિ સહિતના વિવિધ પ્રયોગ કરી શકે છે.